1 . Undirbúningur og tilkynning um starfslok starfsmanna Háskólans á Akureyri við 70 ára aldur Í 2. mgr. 43. gr. laga nr. 70 / 1996 um réttindi og skyldur starfsmanna ríkisins er kveðið á um að starfsmanni skuli jafnan segja upp störfum frá og með næstu mánaðamótum eftir að hann nær 70 ára aldri . Verkefnastjóri mannauðsmála , fyrir hönd sviðsforseta og rektors , og eftir atvikum með þátttöku þeirra , boðar viðkomandi starfsmann á fund a.m.k. sjö mánuðum áður en viðkomandi verður 70 ára . Á fundinum er farið yfir þætti sem varða starfslok , m.a. réttindi akademískra starfsmanna á eftirlaunum eins og þeim er lýst í þessum reglum . Í samræmi við uppsagnarfrest samkvæmt lögum og kjarasamningum sendir skrifstofa rektors ( lögbundið ) viðkomandi akademískum starfsmanni bréf , undirritað af rektor , með afriti til sviðsforseta og verkefnastjóra launa - og kjaramála , þar sem fram kemur að viðkomandi ljúki störfum í samræmi við lögbundinn uppsagnarfrest og viðkomandi er þakkað fyrir störfin . b ) Tilkynning um starfslok starfsmanna stjórnsýslu Ef um er að ræða starfsmann stjórnsýslu boðar næsti yfirmaður og verkefnastjóri mannauðsmála viðkomandi starfsmann á fund a.m.k. sjö mánuðum áður en viðkomandi verður 70 ára . Á fundinum er farið yfir ýmislegt er varðar starfslok , m.a. réttindi starfsmanna stjórnsýslu á eftirlaunum eins og þeim er lýst í þessum verklagsreglum . Í samræmi við uppsagnarfrest samkvæmt lögum og kjarasamningum sendir skrifstofa rektors ( lögbundið ) bréf til viðkomandi starfsmanns stjórnsýslu með afriti til næsta yfirmanns og verkefnastjóra launa - og kjaramála , þar sem fram kemur að viðkomandi ljúki störfum í samræmi við lögbundinn uppsagnarfrest og viðkomandi er þakkað fyrir störfin . Öllu fastráðnu starfsfólki , bæði akademísku starfsfólki og starfsfólki í stjórnsýslu , gefst kostur á starfsmannasamtali þegar það lætur af störfum . 2 . Lífeyrisréttindi Starfsmanni sem lætur af störfum vegna aldurs eða áunninna réttinda er bent á að hafa í tæka tíð samband við LSR til að kynna sér lífeyrisréttindi sín og undirbúa lífeyristöku . Skila þarf út fylltri og undirritaðri umsókn til sjóðsins með góðum fyrirvara . Sjóðurinn kallar eftir skattkorti og upplýsingum um starfslok ef við á . Allar upplýsingar og ráðgjöf í tengslum við lífeyrisréttindi og útreikning lífeyris fást hjá LSR . Uppgjör vegna kennslu fer fram við starfslok . Launadeild gerir upp laun og áunnið orlof , ef við á . Launadeild sendir tilkynningu um starfslok til LSR og lokar fyrir nýtingu persónuafsláttar hjá Háskólanum á Akureyri . 4 . Rannsóknareikningur Starfsmaður sér til þess að rannsóknareikningar á hans ábyrgð séu í jafnvægi og þeim lokað áður en hann lætur af störfum , nema um annað sé samið sérstaklega , m.a. vegna áframhaldandi vinnu við verkefni eða rannsóknir á vegum háskólans eftir starfslok . Ábyrgð á rannsóknareikningi eftir starfslok færist til næsta yfirmanns , sviðs , deildar eða stofnunar eftir atvikum . 5 . Frágangur við starfslok Starfsmaður skal sjá til þess að mikilvæg skjöl sem þarf að varðveita séu vistuð í skjalakerfi háskólans eða annars staðar , eftir því sem við á . Hann getur leitað aðstoðar við þetta verkefni hjá verkefnastjóra skjalamála . Starfsmaður rýmir og gengur frá starfsaðstöðu sinni , skilar lyklum og gengur frá fyrir síðasta starfsdag . Hann skilar tölvu - og tækjabúnaði í eigu háskólans nema um annað hafi verið samið vegna áframhaldandi vinnu við að ljúka yfirstandandi verkefnum og rannsóknum á vegum háskólans . 6 . Störf þökkuð í starfslok Mælst er til þess að fræðasvið eða viðkomandi svið háskólaskrifstofu , kveðji starfsmann með viðeigandi hætti við starfslok og að sviðsforseti eða framkvæmdastjóri háskólaskrifstofu , eftir því sem við á , sendi viðkomandi þakkir fyrir farsæl störf í þágu Háskólans á Akureyri . Rektor heiðrar þá sem láta af störfum vegna aldurs á ársfundi háskólans ár hvert . Boðsbréf er sent til hvers og eins með góðum fyrirvara . 7 . Réttindi allra fyrrverandi starfsmanna Háskólans á Akureyri á eftirlaunum Allir fyrrverandi starfsmenn Háskólans á Akureyri á eftirlaunum geta notið eftirfarandi réttinda ef þeir óska þess : a ) Að halda háskólanetfangi sínu . b ) Að vera á skrá yfir starfsmenn hlutaðeigandi deildar / fræðasviðs . Ef viðkomandi er með prófessorstign í lok starfstíma getur viðkomandi óskað eftir að hafa emeritus / emerita framan við starfsheiti . Aðrir akademískir starfsmenn geta óskað eftir að vera skráðir sem fyrrverandi starfsmaður ( starfsheiti ) c ) Að birta ritsmíðar sínar í nafni Háskólans á Akureyri og viðkomandi fræðasviðs , d ) Að halda áfram að nýta sér bóka - og gagnasöfn tengd háskólanum , e ) Að nýta sér íþróttaaðstöðu háskólans og taka þátt í ýmiss konar félagsstarfi sem háskólinn býður starfsfólki sínu , svo sem árshátíðum og öðrum skemmtunum á vegum hans eða einstakra deilda / fræðasviða . Starfsmaður sem vill njóta framangreindra réttinda eftir starfslok skal gefa það til kynna á framangreindum fundi með næsta yfirmanni og verkefnastjóra mannauðsmála sem haldinn er áður en viðkomandi verður 70 ára eða lætur af störfum vegna áunninna lífeyrisréttinda . Hann getur breytt ákvörðun sinni með einfaldri tilkynningu í síma eða tölvupósti til verkefnastjóra mannauðsmála . 8 . Áframhaldandi þátttaka akademískra starfsmanna í háskólastarfi eftir starfslok Margir starfsmenn háskólans sem láta af störfum eru í fullu fjöri og við góða heilsu . Margir eru virkir í rannsóknum og vilja vinna áfram að verkefnum sem þeir hafa unnið á vettvangi háskólans og sjá fram á að geta sinnt þeim áfram . Jafnframt vilja þeir gjarnan leggja sitt af mörkum við þróun fags síns eftir formleg starfslok . Háskólinn á Akureyri vill nýta þekkingu fyrrverandi akademískra starfsmanna og reynslu með ýmsum hætti eftir starfslok og um leið hvetja þá til virkrar þátttöku í háskólastarfinu . Ákvörðun um áframhaldandi störf akademískra starfsmanna eftir starfslok er í höndum fræðasviðsforseta , með samþykki rektors . Við mat á áframhaldandi störfum akademískra starfsmanna eftir starfslok skal eftirfarandi haft til hliðsjónar : a ) hefur viðkomandi áhuga og getu til að sinna áfram verkefnum , b ) hefur viðkomandi verið virkur í rannsóknastarfi undangengin misseri og c ) hversu líklegt er talið að viðkomandi nái árangri í rannsóknum sínum og eftir atvikum öðrum störfum til hagsbóta fyrir deild sína og fræðasvið . a . Rannsóknastig og mótframlag Rannsóknastig akademískra starfsmanna á eftirlaunum eru talin með í deililíkani háskólans og hafa þar með áhrif á skiptingu fjár milli fræðasviða og deilda , ef viðkomandi starfsmenn hafa skilað inn árlegri skýrslu til stigamats . Um „ mótframlög “ vegna styrkja sem akademískur starfsmaður á eftirlaunum aflar gilda sömu reglur og um önnur mótframlög innan háskólans . b . Tímabundnir samningar um verkefni og aðstöðu Til að nýta þekkingu og reynslu akademískra starfsmanna á eftirlaunum til verkefna , er fræðasviðum , eða eftir atvikum öðrum einingum innan háskólans , heimilt að gera tímabundna samninga við þá . Slíkir samningar eru gerðir til eins árs í einu og endurskoðaðir árlega . Þeir geta tekið til eftirtalinna atriða ( sjá nánar í meðfylgjandi sýnishorni af samningi ) : Setu í doktorsnefnd , Að ljúka leiðbeiningu doktorsnema , Stjórnunar , ráðgjafar og trúnaðarstarfa af ýmsu tagi , Vinnuaðstöðu , eftir því sem við verður komið og aðstæður leyfa ( t.d. vegna rannsókna eða samskipta við nemendur ) . Að öllu jöfnu er miðað við vinnuaðstöðu í opnu rými , Þjónusta Kennslumiðstöðvar Háskólans á Akureyri og Rannsóknamiðstöðvar Háskólans á Akureyri ( t.d. vegna varðveislu rannsóknagagna og tölvuþjónustu ) , Aðgangs að sérhæfðri rannsóknaaðstöðu ( t.d. tilraunastofu eða rannsóknastofu ) , eftir því sem aðstæður leyfa , Póstþjónustu , ljósritunar o.s.frv. í samræmi við þær reglur sem gilda um fasta starfsmenn á viðkomandi sviði , Setu í valnefndum og dómnefndum vegna umsókna um akademísk störf . Setu í ýmsum nefndum og starfshópum innan háskólans Tímabundinn samningur við fyrrverandi akademískan starfsmann eftir starfslok gefur honum ekki rétt til setu á deildarfundum eða fræðasviðsfundum . Deildarfundur viðkomandi deildar þarf að taka sérstaka ákvörðun um það . Slík ákvörðun er ávallt bundin við málfrelsi og tillögurétt , en ekki atkvæðisrétt . Akademískir starfsmenn á eftirlaunum sem gera tímabundna samninga við háskólann um rannsóknaraðstöðu skv. 8. b . skulu sýna fram á virkni í rannsóknum og birta verk sín í nafni háskólans og viðkomandi deildar / fræðasviðs . 9 . Störf starfsmanna í stjórnsýslu Háskólans á Akureyri eftir starfslok Heimilt er að gera tímabundna samninga um afmörkuð verkefni við fyrrverandi starfsmenn stjórnsýslu á eftirlaunum . Enn fremur er heimilt að skipa fyrrverandi starfsmenn í stjórnsýslu í starfshópa á vegum háskólans , þar sem sérþekking þeirra nýtist . Samkomulag Háskólans á Akureyri við akademískan starfsmann á eftirlaunum eða fyrrverandi starfsfólk stjórnsýslu 1 . Rannsóknir NN sinnir áfram eftirtöldum rannsóknarverkefnum á vegum deildar / fræðasviðs : Yfirlit um rannsóknaverkefni sem NN hyggst sinna á samningstímanum : xxxx NN bitir niðurstöður rannsókna sinna í nafni Háskólans á Akureyri og viðkomandi deildar / fræðasviðs . NN er aðalleiðbeinandi doktorsnemanna XX , YY , ... NN sinnir kennslu í námskeiðinu XXXXX , ... Sérstaklega er greitt fyrir þessi störf í samræmi við kjarasamning við Félag prófessora við ríkisháskóla og Félags háskólakennara á Akureyri . Greitt er í samræmi við þann launaflokk sem NN var í þegar hann / hún lauk störfum . Greitt er samkvæmt dagvinnutaxta 0,615% af þeim launaflokki sem viðkomandi var þegar hann / hún hætti störfum . Um laun fyrrverandi starfsfólks stjórnsýslu gildir að miðað er við þau laun sem viðkomandi var á við starfslok . 3 . Stjórnun og ráðgjöf NN situr í nefnd um XXX .... Sérstaklega er greitt fyrir umfangsmikil stjórnunarstörf . 4 . Aðstaða NN hefur aðgang að skrifstofuaðstöðu á vegum XX-deildar / fræðasviðs . Deildin / fræðasviðið stendur straum af kostnaði við þessa aðstöðu samkvæmt þeim reglum sem gilda að öðru leyti um aðstöðu starfsmanna . Að öllu jöfnu er um að ræða aðstöðu í opnu rými . Aðstaðan felur í sér skrifborð , stól , bókahillu , tölvu , tölvuþjónustu , síma , umsýslu vegna rannsóknareiknings og bókhaldsþjónustu . Sérstaklega skal tiltekið hér ef samkomulagið veitir aðgang að rannsóknatækjum , rannsóknarými , geymslurými fyrir gögn og sýni eða annarri sérhæfðri rannsóknaaðstöðu . 5 . Rannsóknareikningar Kostnaður við rannsóknir greiðst af rannsóknareikningi xxxxx . Um rannsóknareikninga gildir að ekki er heimilt að stofna til útgjalda umfram innistæðu . 6 . Tryggingar á ferðalögum Þar sem viðkomandi er ekki lengur starfsmaður Háskólans á Akureyri er hann ekki tryggður sem slíkur og því þarf hann að kaupa sér tryggingar sjálfur . 7 . Gildistími Samkomulag þetta gildir til eins árs frá undirritun . Undirritað af : Fyrrverandi starfsmanni , forseta fræðasviðs ( framkvæmdastjóra ef um er að ræða fyrrverandi starfsmann háskólaskrifstofu ) og rektor .